คือแฟนผมกินยาคุมฉุกเฉินแบบเม็ดเดียว(Maple forte)เข้าไปได้ไม่ถึงชั่วโมงก็เกิดอาเจียนขึ้นมาแล้วไม่แน่ใจว่ายาจะออกมาด้วยหรือป่าว ควรซื้อรับประทานใหม่ไหมครับ?? แล้วจะมีผมข้างเคียงหรือผลของยามากกว่าเดิมไหมครับ??
สวัสดีค่ะ Ball Khamib,หากเกิดการอาเจียนภายหลังจากทานยาคุมฉุกเฉินไปไม่ถึงชั่วโมง มีโอกาสที่ยาจะยังไม่ถูกดูดซึมจากกระเพาะอาหารจนหมดได้ ดังนั้น แนะนำควรทานซ้ำไปอีกครั้งค่ะ เพื่อให้ประสิทธิภาพในการป้องกันการตั้งครรภ์ยังคงสูงสุด เพียงแต่อาจเกิดผลข้างเคียงเพิ่มได้ เช่น คลื่นไส้ อาเจียน ปวดหัว เวียนหัว ปวดท้อง เจ็บเต้านม และเกิดเลือดหลังหลังทานยาภายใน 1 สัปดาห์ เป็นต้นเพื่อลดการเกิดอาการอาเจียนหลังทานยาคุมฉุกเฉินหากท้องยังว่าง ก็ควรทานอาหารเล็กๆ น้อยๆ ไปพร้อมกับการทานยา เช่น ขนมปัง นมถั่วเหลือง เป็นต้น เพื่อไม่ให้กรดในกระเพาะอาหารมีมากเกินไป และกระตุ้นให้เกิดการอาเจียนออกมาอีก หรือหากมีอาการคลื่นไส้ร่วมด้วยก่อนที่จะทานยา ก็อาจทานยาแก้คลื่นไส้อาเจียน เช่น ยาเมโทโคลพราไมด์ (metoclopramide) เป็นต้น ก่อนที่จะทานยาคุมฉุกเฉินค่ะ